  Майя Бывальцева Удмуртиысь ньыль дышетон юртъёс Россиысь 100 устоосыз школаослэн лыдметазы пыризы. Со сярысь элькунысь дышетонъя но тодосъя министерстволэн пресс-службаез ивортӥз. Ижкарысь Столичной лицей, 56 номеро гимназия, 49 номеро школа но Каракулиноысь школа «Лучшая школа России – 2020» огъяросси вожвылъяськонын вормизы Пыриськисьёс кӧня ке люкетъёсты ортчыны но ужъёсты быдэстыны кулэ вал. Озьы ик радъясьёс директоръёслэсь но завучьёслэсь рейтингзэс кылдытӥзы.  Вожвылъяськонэ школалэн кивалтӥсез но солэн визьнодан ужъя но дышетонъя но визьноданъя воштӥсьёсыз пусйиськыны кулэ вал. Котькудӥз аслэсьтыз сётэм ужъёссэ быдэстӥз – тест, кроссворд, творчествоя уж. Ми кыкетӥ арзэ ни вожвылъяськонэз радъясьёсын валче ужаськом. Веранэз ик ӧвӧл, таӵе бадӟым вожвылъяськон – со школа понна будон, выль луонлыкъёс, тодонлыкъёс, огкылысь ужан Гульнара Устюгова, Каракулиноысь школалэн кивалтӥсезВожвылъяськонэ Россиысь 3 сюрслэсь трос школаос пыриськизы, Удмуртиысь – 27. Нырысетӥ инты понна 100 сюрс манет басьто, кыкетӥ инты понна – 60 сюрс манет, куинетӥ инты понна – 40 сюрс манет. Тодэ вайытом, азьвылгес Удмуртиысь 12 дышетӥсьёс кунысьтымы сюрс тужгес усто дышетӥсьёс пӧлы пыризы. Тегъёс: Дышетон Ижкар Каракулино Удмуртия Россия вожвылъяськон школаос  